कटरीना कैफ के गाने ख्वाब देखे पर दिखाए बेहतरीन डांस मूव्स, शनाया कपूर ने की तारीफ
Varun Dhawan Niece Anjini Dhawan's Dance On Katrina Kaif Khwab Dekhe - बॉलीवुड एक्टर वरुण धवन की भतीजी अंजिनी धवन जल्दी ही बॉलीवुड में करने वाली हैं। इसी बीच अंजिनी ने अपने सोशल मीडिया अकाउंट पर एक डांस वीडियो शेयर किया है।
बॉलीवुड एक्टर वरुण धवन की भतीजी अंजिनी धवन जल्दी ही बॉलीवुड में करने वाली हैं। इसी बीच अंजिनी ने अपने सोशल मीडिया अकाउंट पर एक डांस वीडियो शेयर किया है। वीडियो में वह डांस क्लास में कटरीना कैफ के गाने 'ख्वाब देखे' पर बेहतरीन डांस मूव्स करती हुई नजर आ रही हैं। अंजिनी के साथ उनकी दो दोस्त भी डांस करते हुए दिखाई दीं। अंजिनी ने डांस वीडियो को शेयर करते हुए इसका क्रेडिट अपने कोरियोग्राफर शाजिया शामजी और पीयूष भगत को दिया है। अब सोशल मीडिया पर अंजिनी के डांस मूव्स की जमकर तारीफ हो रही है।
शनाया कपूर ने की तारीफ 
अंजिनी के इस वीडियो पर उनकी दोस्त और संजय कपूर की बेटी शनाया कपूर ने रिएक्ट किया है। शनाया ने उनके डांस की तारीफ करते हुए हार्ट इमोजी शेयर की है। वहीं एक यूजर ने कमेंट कर लिखा,' मुझे लगता है कि तुम एक दिन बड़ी स्टार बनोगी।' बता दें, अंजिनी सोशल मीडिया पर काफी पॉपुलर हैं और वह अक्सर ही फैंस के साथ अपनी फोटोज और वीडियो शेयर करती रहती हैं।
सिद्धार्थ धवन की बेटी हैं अंजिनी
अंजिनी वरुण धवन के कजिन भाई सिद्धार्थ धवन की बेटी हैं। उनके दादा अनिल धवन, डेविड धवन के भाई हैं। अनिल बीते जमाने के मशहूर एक्टर थे। वही, अंजिनी के पिता सिद्धार्थ धवन ने फिल्मों और टीवी शोज में काम किया है। उन्होंने ‘मेहंदी तेरे नाम की’, ‘किस देस में निकला होगा चांद’ जैसे टीवी सीरियल में लीड रोल प्ले किया है।
